Shalom! Tervetuloa Jerusalem studioon.
Pohjoisrintaman jännitteet ovat leimahtaneet monin paikoin, -
mikä pahentaa konfliktin mahdollisuutta. Onko sota lähellä, -
vaikka kotimaan levottomuuksista kärsitään osallisissa maissa?
Israelin turvallisuushaasteita analysoi etänä -
reservin prikaatinkenraali Jossi Kuperwasser, -
JCPA-keskuksen Lähi-idän asioiden projektijohtaja. Tervetuloa. - Kiitos.
Mukana on Istanbulista tohtori Nir Boms, -
Tel Avivin yliopiston Moshe Dayan -keskuksen tutkija.
Tervetuloa. - Kiitos.
Studiossa kanssani on TV7:n analyytikko Amir Oren.
Kerro meille Israelin pohjoisrintaman tilanteesta viime aikoina.
Lähi-idän ja muidenkin maiden valtiopelissä -
Israel on kuin kansainvälinen šakin mestari, -
jonka on pelattava kiivasta šakkia useita muita pelaajia vastaan.
Viime viikkoina on tapahtunut paljon. Kuten 2. maailman sodan aikaan -
eräänlaista liiallisuutta oli Saksassa, Japanissa ja Italiassa, -
samankaltaista liiallista vastarintaa on nyt Iranissa, Syyriassa -
ja Hizbollahissa, jolla on Libanonissa merkittävästi valtaa.
Israelin oli iskettävä Iranin infrastruktuurilaitoksiin Syyriassa.
Kävi niin, että libanonilainen taistelija, -
jolla oli kytköksiä Hizbollahiin, kuoli iskussa.
Hizbollah yritti kostaa kuoleman mutta epäonnistui, -
ja Israel varautui uuteen kostoiskuun.
Kun toinen tapaus sattui, asialla ei ollutkaan Hizbollah -
vaan jotkut sen kumppanit, jotka Iran on työllistänyt.
Ei välttämättä iranilaiset itse.
Muissa muslimimaissa on militantteja myös, eivätkä kaikki ole arabeja.
Ja koska Israel katsoo Syyrian hallituksen olevan vastuussa -
kaikesta Syyriasta lähtöisin olevasta toiminnasta, -
Israel iski kohteisiin Syyriassa. - Aivan.
Kenraali Kuperwasser, et varmasti voi kertoa kaikkea, mitä tiedät.
Tahtoisin saada yleiskuvan siitä, millaista viestiä Israel lähettää -
sotilaallisella ja diplomaattisella toiminnallaan.
Israel on varoittanut Libanonia -
iskemästä Israelin siviilejä, sotilaita tai suvereniteettia vastaan.
Syyrian puolella tapahtuneen tilanteen tekijöinä oli neljä militanttia, -
joita Iran mahdollisesti tuki. Se ei ole vielä aivan varmaa.
He kuitenkin toteuttivat aikeensa, ja Israel vastasi siihen avoimesti -
iskemällä Syyrian tukikohtiin al-Quneitran maakunnassa.
Samalla tunnistamattomat lentokoneet -
ovat pommittaneet myös raskaasti kohteita -
Israelin ja Syyrian rajalla al-Bukamalin alueella -
sekä Deir ez-Zorin maaseudulla Syyrian ja Irakin rajalla.
Näissä tapauksissa iskettiin ankarasti iranilaisiin kohteisiin.
Ainakin 15 militanttia kuoli siellä, -
ja iranilainen infrastruktuuri ja asekätköt kärsivät mittavaa vahinkoa.
Kuuluvatko nämä kaikki tapaukset siihen peliin, -
jota Amir Oren kutsui monitahoiseksi šakkipeliksi?
Sen pelaajina ovat Lähi-idän eri toimijat, -
jotka kaikki pyrkivät perustamaan omia punaisia linjojaan -
ulommas toisten suuntaan.
Luulen, että vastassamme on yhteenotto Iranin kanssa.
He käyttävät yhteenotossa myös sijaistoimijoitaan, kuten Hizbollahia.
Merkittävin kysymys kuuluu, mikä on Iranin kohtalo, -
ja tarkemmin sanoen, mikä on Iranin ydinohjelman kohtalo.
Iran yrittää varmistaa etenemisen ydinohjelmassaan.
Iranin harmiksi se kärsi kovan takaiskun, -
kun Natanzin ydinlaitoksessa räjähti, -
mikä siirsi uusien sentrifugien kokoamisen aikataulua eteenpäin.
Se kuuluu ratkaisevasti heidän ydinohjelmaansa.
Iran yrittää pelotella Israelia tekemästä iskuja -
ja luulee, että Israel on jotenkin iskuissa mukana.
Siksi Iran tarvitsee Syyriaan ja Libanoniin vahvat voimavarat, -
joilla se voi iskeä Israeliin, mikäli Israel uhkaa ydinhanketta.
Näillä voimavaravalmiuksilla -
pelotellaan Israelin lisäksi myös Yhdysvaltoja.
Samalla käydään taistelua valmiuksien rakentamisesta, -
mitä Iran yrittää yhdessä Hizbollahin kanssa.
Kysymys kuuluu, mitkä ovat pelin säännöt, -
kun Israel suorittaa toimia Syyriassa?
Selväähän se on, että jos Israel tekee iskun libanonilaiseen kohteeseen, -
Libanonissa toimiva Hizbollah tekee ja on oikeutettu tekemään kostoiskun.
Kaikki tietävät sen. Israel toimii täysin tietoisena seurauksista.
Viime aikoihin saakka pelisäännöt kuuluivat, -
että jos Israel iskee Hizbollahin aktivisteja vastaan Syyriassa, -
Syyrian, Iranin ja Hizbollahin ei välttämättä tarvitse kostaa.
Se kuuluu pelisääntöihin.
Kun Hizbollahin aktivisti kuoli pari viikkoa sitten, -
Hizbollah pelkäsi, että jos se ei kosta, -
uusi sääntö olisi, että Israel saa iskeä Hizbollahin aktivisteja vastaan, -
silloin kun Hizbollah ja Iran yrittävät kohentaa täsmäiskuvalmiuksiaan.
On syytä muistaa, että pari kuukautta sitten kävi samankaltainen tilanne, -
jolloin Israel pidättäytyi iskemästä aktivisteja vastaan, -
kun nämä palasivat Libanoniin. Israel koputteli auton kattoa -
mutta varmisti aktivistien turvallisuuden.
Auto tuhoutui, mutta aktivistit eivät kärsineet.
Ehkä Hizbollahin kanssa oli yhteis- ymmärrys, että aktivistit ovat turvassa.
Nyt Israel iski aktivistiin ja Hizbollah teki selväksi, ettei hyväksy sitä.
Siksi Hizbollah suoritti operaation Pohjois-Golanilla 27. heinäkuuta -
ja operaation Etelä-Golanilla Syyrian alueelta käsin 2. elokuuta.
Tarkoitus oli pelotella Israelia iskemällä Israelin sotilaskohteeseen -
yllyttämättä tilannetta taisteluksi.
Israel vastasi, ettei hyväksy sitä, -
ja painotti, että se kostaa iskut raskaasti, mikä on syytä muistaa.
Tähän asti Israel on iskenyt -
Golanilla toimineita aktivisteja sekä heidän lähettäjiään vastaan.
Mutta Libanonissa Israel varoi iskemästä matkustaviin terroristeihin -
erilaisten pelisääntöjen vuoksi.
Tohtori Boms, esitän kaksi kysymystä.
Onko Israel onnistunut pelottelemaan Libanonia ottaen huomioon sen, -
että Israel on nostanut hälytystilaa ja valmistautunut kostamaan -
niin Hizbollahia kuin Libanonin infrastruktuuria vastaan?
Jos Hizbollah haluaisi iskeä Israeliin, -
toteuttaisiko se sen kaiken tapahtuneen jälkeen?
Ja toinen kysymys: Israelin asevoimien ja Venäjän välillä -
on ollut koordinointikoneisto Syyriassa, -
jotta näiden ilmavoimat eivät ota yhteen operaatioissaan.
Lisäksi venäläisiä sotapoliiseja on asemoitu -
lähelle Israelin rajaa ratkaiseville alueille.
Nämä varmistavat, että Israelin ja Venäjän sopimuksen mukaisesti -
Iran ei pääse kyseisille alueille.
Viimeaikaiset tapahtumat rajoilla osoittavat kuitenkin, -
että se ei välttämättä pidä paikkaansa.
Aloitetaan jälkimmäisestä. On syytä muistaa, -
että kesäkuussa pidettiin tärkeä kokous, johon osallistui -
Israelin, Venäjän ja Yhdysvaltojen kansallisen turvallisuuden johtajia.
Tavoite on Syyrian konfliktin purkaminen -
ja yritys käsittää, miten eri ongelmat ratkaistaan etenkin Etelä-Syyriassa.
Siitä seurasi kiinnostavia lausuntoja mutta vähän toimia siitä, -
että iranilaiset siirrettäisiin tietyn matkan päähän Israelin rajalta.
Se liittyy Venäjän, Israelin ja Yhdysvaltojen intresseihin.
Venäjä tahtoo vakautta Syyriaan.
He eivät halua, että Israel pommittaa vähän väliä iranilaisia.
Se ei edistä vakautta. Siksi Venäjä lupasi puskea iranilaisia kauemmas.
Eräin tavoin Venäjä yrittikin tehdä niin ja yrittää yhä jossakin määrin -
mutta ei niin kovasti, että se onnistuisi.
Yhteenoton estokoneisto on myös eräänlainen turvavyöhyke.
Sillä varmistetaan, että kun Israel tekee satoja ilmaiskujaan -
ja joskus maaiskuja Iranin joukkoja, sijaisjoukkoja ja Hizbollahia vastaan, -
se ei osu venäläisiin siinä sivussa.
Se koneisto on toiminut hyvin ainakin tulosten suhteen.
Venäjä ei silti pidä Israelin toimista.
Israel on kuitenkin tehnyt selväksi, ettei Iran saa päästä lähemmäs rajaa -
tekemään Syyriasta eturintamaa Israelia vastaan.
Se on Israelille punainen linja, jota ei suvaita.
Iran ja Hizbollah yrittävät jatkuvasti keksiä keinon -
osoittaa kykenevänsä vahingoittamaan Israelia.
Se liittyy kysymykseen, onko pelottelu tehonnut Hizbollahiin.
Hizbollahilla on monia ongelmia tällä hetkellä. Libanonin tilanne on hankala.
Taloustilanne ja finanssikriisi ovat ajaneet Hizbollahin vaikeuksiin.
Osassa mielenosoituksia Hizbollahia vastaan vaaditaan neutraaliutta.
Se tarkoittaa, että Libanonin pitäisi pysyä puolueettomana.
Muistutan, että Hizbollah on mukana Libanonin hallituksessa.
Hizbollah osallistuu Syyrian sotaan, ja sillä on oma armeija.
Neutraalius merkitsisi Hizbollahin aseistariisuntaa.
Niinpä Hizbollahin täytyy näyttää toimintakykynsä -
ja pitää vastarintalippua esillä.
Jos se tosissaan tahtoisi yllyttää konfliktia, se voisi tehdä sen.
Se ei lähettäisi vain väijytystä rajalle sotilaita vastaan -
vaan laukaisisi myös ohjuksia.
Luulen, että he kulkevat veitsenterällä ymmärtäen, että Israel vastaa rajusti.
Israel on painottanut asiaa lausunnoissa.
Hizbollah tietää, -
että yhteenotto voi olla haitallinen koko Hizbollahin hankkeelle.
Luulen, että pelottelu tehoaa jossain määrin, mutta on muistettava sekin, -
että nämä osapuolet eivät aina toimi järkevästi.
Siihen vaikuttaa toinen osapuoli, Iran, jolla on joskus poikkeavat intressit.
Konfliktin mahdollisuus ei ole täysin poissuljettua.
Mutta uskon, että viimeaikaiset toimet vahvistavat pelotetta.
Aivan. - Useimmat meistä panelisteista -
eivät pääse näkemään Israelin salaisia asiakirjoja.
Joskus liika tieto estää havaitsemasta maalaisjärjellä tehtävät laskelmat.
Kenraali Kuperwasser oli viime vuosikymmenen alkupuoliskon -
se henkilö, joka arvioi koko Israelin valtion tilannetta, -
mikä kuuluu armeijan toimivaltaan.
Israelin tiedustelulle. - Aivan. Sekä sotilastiedustelulle että yleisesti.
Yksi hänen edeltäjistään tiesi vuonna 1967, -
että meillä oli hallussa salainen asiakirja: -
Egyptin ja Syyrian välinen sopimus, -
joka oli Egyptin osalta sitova vain eräissä tilanteissa.
Sellainen tilanne olisi se, jos Israel hyökkäisi täydellä voimalla Syyriaan.
Niinpä Israel arvioi, että koska se ei käynnistä sellaista hyökkäystä, -
Syyria ei saa tukea Egyptiltä -
eikä Nasser lähetä joukkoja Siinaille -
harhauttamaan Israelin joukkojen huomiota Syyrian rintamalta.
Israel olikin väärässä. Tieto oli verratonta, -
mutta muut laskelmat kumottiin.
Se, mitä me keskustelemme, voi olla olennaisempaa -
kuin päättäjien keskustelu, kun heillä on liikaa tiedustelutietoa hallussaan.
Aivan. Kenraali Kuperwasser, kysyn erityisesti tilanteesta 27. heinäkuuta -
Israelin ja Libanonin rajalla, kun Hizbollah-solu yritti päästä Israeliin.
Eräiden raporttien mukaan solu pääsi Israelin puolelle, -
mutta vastassa olleet Israelin joukot pakottivat solun perääntymään.
Israel oli saanut solusta tietoa ja ohjeita -
tarkkailemassa olleelta 19-vuotiaalta sotilaalta.
Haluan kysyä Libanonin näkökulmasta.
Yksi johtaja sanoi heti tilanteen jälkeen -
tilanteen osoittaneen selvästi, -
ettei Libanon ole enää oman alueensa eteläosan suvereeni hallitsija.
Puolentoista viikon kuluttua Libanonin ulkoministeri erosi yhtäkkiä virastaan.
Hän totesi, että hallitus ei osoita halukkuutta uudistukseen, -
jolla miellytettäisiin IMF:ää ja kansainvälistä yhteisöä, -
jotka sitten pelastaisivat Libanonin talousahdingosta.
Samaisen ulkoministerin mukaan hän lähti hallitukseen -
haluten palvella Libanonin kansaa, jota hän kutsui Libanonin pomoksi.
Sitten hän sanoi, että valitettavasti Libanonilla on -
useampia pomoja miellytettävänä, mikä viittasi tietysti Hizbollahiin.
Libanonin hallitus on pääministeri Diabin alla Hizbollah-myönteinen.
Kuinka ratkaisevaa Libanonin vakaus on Israelille?
Missä määrin Iran pitelee lankoja käsissään Libanonissa?
Sehän se ongelma on Libanonissa: kuka on johdossa?
Hizbollahin odotetaan vastaavan siihen, -
koska se on libanonilainen järjestö.
Se esittää olevansa Libanonin puolustaja ja kilpi, -
ja siksi se ei voi luopua aseistaan.
Monet libanonilaiset kuitenkin syyttävät aivan oikeutetusti, -
että Hizbollah on Iranin työkalu. Se pitää paikkansa.
Koko tämä nykyinen episodi liittyy Iranin aikeisiin varmistaa, -
että se voi käyttää Hizbollahia -
pelotellakseen Israelia ja Yhdysvaltoja, -
etteivät ne tekisi mitään Iranin ydinohjelmaa vastaan.
Sitä, että Iran haluaa viedä Hizbollahille täsmäohjuksia, -
ei tarvita Libanonin puolustamiseen vaan Iranin puolustamiseen.
Koko Hizbollahin taistelu Iranin puolesta Syyriassa -
ei liity mitenkään Libanoniin.
Libanonin kansa katsoo, että Hizbollah tanssii Iranin pillin mukaan -
eikä toteuta libanonilaisten etuja.
Siitä syystä Hizbollah pelkää, koska se ei tahdo toimia tavalla, -
joka asettaisi Libanonia vaaraan, vain palvellakseen iranilaista suojelijaansa.
Se on yksi syy, miksi Hizbollah pelkää.
Israel painotti, että jos Hizbollah pitää itseään Libanonin kilpenä, -
se on oleva räjähtävä kilpi. Mikäli se iskee Israelia vastaan raskaasti, -
Israel iskee kaksin- tai kolmin verroin raskaammin Hizbollahiin ja Libanoniin.
On syytä muistaa, että aiemmin Israel toimi varoen.
Vuoden 2006 sodassa Israel varoi iskemästä Libanonin kohteisiin.
Se keskittyi Hizbollahin kohteisiin -
ja kohteisiin, jotka avustivat suoraan Hizbollahia.
Nykyään Hizbollah on hallitus. Se on Libanon.
Siksi Israel tekee selväksi, että pahimmassa tilanteessa -
me voimme toimia tavalla, josta Libanon maksaa raskaasti, -
ja Libanon on kaaoksessa jo muutenkin.
Siksi Hizbollahin on varottava, miten se toimii juuri nyt.
Tietenkään se ei voi sanoa, että ongelmien vuoksi se ei tee mitään.
Se yrittää iskeä sotilaskohteisiin rajatulla tavalla -
marginaalisella raja-alueella, -
jossa konfliktin syttymisen mahdollisuus on rajoitettua.
Luulen, että se jatkaa yrittämistä, -
koska se on yrittänyt ja epäonnistunut jo kahdesti.
Israel varoi ensimmäisellä kerralla sytyttämästä konfliktia -
ja salli libanonilaisten terroristien lähteä iskemättä heihin.
Siksi Hizbollah siirsi toiminnan Syyrian puolelle rajaa.
Tilanne on yhä selkeytymätön kysymys Hizbollahille.
On muistettava, että Hizbollahilla pitää kiirettä muiden ongelmien parissa.
Hariri-tuomioistuimen tuoreen päätöksen mukaan -
Hizbollah on vastuussa Libanonin entisen pääministerin murhasta.
Päätös aiheuttaa Hizbollahille merkittäviä ongelmia.
Huomio suuntautunee siihen lähipäivinä.
Ehdottomasti. Tohtori Boms, kysyn Syyriaan liittyvistä asioista.
Puhuimme Syyrian etelärintamasta, mutta pohjoisrajalla Turkin kanssa -
tilanne on leimahtanut demilitarisoidulla vyöhykkeellä.
Turkki ja Venäjä olivat sopineet lieventävänsä tilannetta alueella.
Tarkoitus oli keventää myös Länsi-Euroopan huolta siitä, -
että uusia pakolaisia alkaisi taas tulvia Syyriasta Eurooppaan.
Onko painopisteen siirrolla etelästä pohjoiseen yhteys siihen, -
että al-Hasakahin alueella on nähty -
yhä enemmän iskuja ja yhteenottoja?
Vievätkö ne huomiota pois Israelin rajalta ohjaten huomion pohjoiseen?
Kykeneekö ja haluaako Iranin hallinto tarttua tilaisuuteen, -
nyt kun katseet on käännetty pohjoiseen, -
ja yrittää suorittaa toimia Israelin rajalla?
Kenraali Kuperwasser sanoi selvästi, -
että Iran ja Hizbollah haluavat panna Israelin asevoimat maksamaan -
ja mahdollisesti myös Israelin siviilit ja suvereniteetin.
En yhdistäisi kaikkia šakkilautoja.
Luonnollisesti Hizbollah ja Iran kokevat tarvetta kostaa.
Israelin ja Hizbollahin šakkilaudalla Hizbollah on ollut häviäjän osassa.
Kaikki sen yritykset ja suunnitelmat ovat menneet pieleen, -
jos lasketaan uhreja. Hizbollah on saanut haudata sotilaita ja muita -
sekä Syyriassa, Irakissa että muilla kentillä -
ja nyt vastassa ovat myös kostoiskut Libanonissa.
Israel on tähän asti ollut voitokas.
Israelin on varottava lietsomasta tilannetta lisää -
ja aiheuttamasta kostoiskujen kiertokulkua.
Iranin ja Hizbollahin tarvitsee osoittaa toimintakykynsä -
kutsumuksensa suhteen.
Turkin rintaman osalta agendat eivät ole uusia.
Erdoğan on johdonmukaisesti yrittänyt puskea syyrialaispakolaisia -
takaisin Syyrian puolelle.
Hän on yrittänyt luoda pakolaisvyöhykkeen -
tai pikemminkin syyrialaissunnien vyöhykkeen, -
joka asettaa kurdialueet erilleen, -
niin ettei kurdikorttia vedetä taas esiin.
Nämä asiat ovat olleet korona-ajan mahdollisuuksia.
Kun ihmiset, kuten Erdoğan, luulevat, ettei maailma katsele, -
he ajattelevat voivansa mennä pitemmälle ja toteuttaa toimia, -
koska maailmalla on muita kiireitä. Siksi maailma ei luultavasti reagoi.
Amir Oren, aikamme on vähissä.
Kysyn vielä sotilasharjoituksesta "Enduring Lightning 2".
Siihen osallistui Yhdysvaltain CENTCOM:in ja Israelin ilmavoimat.
Ne suorittivat yhteisen 5. sukupolven F-35 ja F-35i-hävittäjien harjoituksen.
Mikä merkitys harjoituksella on juuri nyt etenkin Iranin suhteen?
Onko se merkki?
Kyllä se on, mutta se kertoo myös -
Israelin armeijan upeista kyvyistä.
Yhdellä rintamalla se toimi tapahtumien koreografina.
Se oli kuin Bruce Leen toimintaa pikemmin kuin Robert E. Leen.
Sekä Israel että Hizbollah esittelivät voimiaan.
Kumpikaan ei kärsinyt kuolonuhreja.
Mutta vastauksena kysymykseesi: -
Israelin ilmavoimat voi lentää yhtä pitkälle, nopeasti ja vahvasti -
kuin kaikki muutkin ilmavoimat, ja se tiedetään Persianlahdella.
Aikamme päättyi.
Kiitos seurasta, tohtori Boms, kenraali Kuperwasser ja Amir Oren.
Kiitos, että osallistuitte paneeliin.
Kiitos myös katsojille. Ensi kertaan.
Suomennos: Maija Tuukkanen